ΓΡΑΠΤΗ ΕΡΩΤΗΣΗ P-2539/02

υποβολή: Daniela Raschhofer (NI) προς την Επιτροπή

(5 Σεπτεμβρίου 2002)

Θέμα: Κοινοτικές ενισχύσεις για τους πλημμυροπαθείς

Όπως και η Γερμανία και η Δημοκρατία της Τσεχίας, η Αυστρία επλήγη τις τελευταίες εβδομάδες από καταστροφικές πλημμύρες απροσδόκητων διαστάσεων. Χιλιάδες άνθρωποι έχασαν όλα ταπάρχοντά τους και βρέθηκαν εν μία νυκτί περικυκλωμένοι από τα ερείπια της προηγούμενης ύπαρξής τους. Οι ζημίες που προκάλεσε ο κατακλυσμός ανέρχονται σε πολλά δισεκατομμύρια ευρώ.

Με δεδομένες αυτές τις καταστροφές, θα ήθελα να ρωτήσω τα εξής:

- προβλέπεται η διάθεση πιστώσεων από τον γεωργικό προϋπολογισμό, προκειμένου να παρασχεθεί ταχεία οικονομική βοήθεια στους πληγέντες, όπως για παράδειγμα την εποχή της κρίσης της ΣΕΒ·

- εάν ναι, ποια μορφή και ποιο ύψος προβλέπεται να έχουν οι οικονομικές ενισχύσεις·

Απάντηση του κ. Fischler εξ ονόματος της Επιτροπής

(2 Οκτωβρίου 2002)

Στη συνεδρίασή της της 28ης Αυγούστου 2002, η Επιτροπή ενέκρινε ευρύ φάσμα μέτρων και πρωτοβουλιών για βραχυπρόθεσμη και μεσοπρόθεσμηποστήριξη στους πλημμυροπαθείς. Λεπτομέρειες σχετικά με τα μέτρα αυτά έχουν δοθεί στο Κοινοβούλιο και στο Συμβούλιο (Η απόκριση της Ευρωπαϊκής Κοινότητας οσον αφορά τις πλημμύρες στην Αυστρία, τη Γερμανία και σε ορισμένεςποψήφιες χώρες — Μια πρωτοβουλία αλληλεγγύης(1)).

Ουσιαστικό μέρος των μέτρων προτείνει τη δημιουργία ταμείου αλληλεγγύης ποσού 1 δις ευρώ της Ένωσης το οποίο τίθεται στη διάθεση των κρατών μελών και των αιτουσών χωρών που επλήγησαν από τις καταστροφές από το 2002. Το ταμείο αλληλεγγύης πρόκειται να στηρίξει δράσεις άμεσης αρωγής. Η Επιτροπή επιδιώκει τη συμφωνία της αρμόδιας για τον προϋπολογισμό αρχής (Κοινοβούλιο και Συμβούλιο) σχετικά με αυτή την πρόταση.

Όσον αφορά τη γεωργική και αγροτική ανάπτυξη, η Επιτροπή θα επιθυμούσε να επισημάνει τα παρακάτω σημαντικά στοιχεία:

- Η πληρωμή προκαταβολής με μορφή άμεσων πληρωμών για αροτραίες καλλιέργειες, που έχει ήδη αποφασισθεί από την Επιτροπή, παρέχει στη Γερμανία τη δυνατότητα να καταβάλλει προκαταβολικά 50 % σε πλημμυροπαθείς παραγωγούς σε ορισμένες περιοχές, από 1η Σεπτεμβρίου 2002 μέχρι 15 Οκτωβρίου 2002. Ο στόχος είναι η άμεση κάλυψη των αναγκών σε ρευστότητα. Για τον σκοπό αυτό, από τον προϋπολογισμό 2003 μεταφέρονται στον προϋπολογισμό 2002 κοινοτικά κεφάλαια ύψους 560 δις ευρώ.

- Η χρήση γης σε προσωρινή παύση καλλιέργειας στο πλαίσιο του καθεστώτος αροτραίων καλλιεργειών για χρήση ως ζωοτροφών έχει ήδη επιτραπεί από τις 9 Αυγούστου 2002,πό την προϋπόθεση ότι τουλάχιστον 33 % της έκτασης της εκμετάλλευσης της καλλιεργούμενης με ζωοτροφές έχει πλημμυρίσει σε ορισμένες περιοχές της Γερμανίας, της Ιρλανδίας, της Αυστρίας και του Ηνωμένου Βασιλείου.

- Για την Αυστρία, η Επιτροπή αποφάσισε να διατεθούν 30 600 τόνοι σιτηρών από αποθέματα παρέμβασης προς 50 ευρώ /τόνο (περίπου στη μισή από την κανονική τιμή) για τους εκτροφείς ζώων ώστε να αποζημιωθούν οι καταστροφές στις εκτάσεις τις καλλιεργούμενες με ζωοτροφές εξαιτίας των πλημμυρών.

- Η Επιτροπή θα εγκρίνει μια ελαστική και ταχεία διαδικασία παρακολούθησης για να έχουν τη δυνατότητα τα οικεία κράτη μέλη και περιοχές να χρησιμοποιήσουν αδιάθετα κοινοτικά κεφάλαια για την αποκατάσταση του γεωργικού και δασικού δυναμικού. Τα κεφάλαια αυτά θα διοχετευθούν μέσω των προγραμμάτων αγροτικής ανάπτυξης. Η Επιτροπή είναι έτοιμη να εξετάσει περισσότερη ευελιξία σχετικά με τις διοικητικές απαιτήσειςφιστάμενων διατάξεων εφαρμογής της Επιτροπής.

- Η Επιτροπή συντάσσει πρόταση για την τροποποίηση του κανονισμού Sapard(2) (Προενταξιακό μέσον αγροτικής ανάπτυξης γιαποψήφιες χώρες) όσον αφορά τις περιοχές που επλήγησαν από τις καταστροφές. Το ποσοστό χορηγούμενης ενίσχυσης (οροφή δημόσιας ενίσχυσης) πρόκειται να αυξηθεί από 50 σε 75 % και η κοινοτική συγχρηματοδότηση από 75 σε 85 %.

Η Επιτροπή ετοιμάζεται να εξετάσει κατά τρόπο ευέλικτο οποιαδήποτε περαιτέρω αιτήματα κρατών μελών καιποψήφιων χωρών που έχουν πληγεί για ναποστηρίξουν τις γεωργικές και αγροτικές περιοχές.

(1) COM(2002)481 final.

(2) Κανονισμός (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στιςποψήφιες χώρες της Κεντρικής και Ανατολικής Ευρώπης κατά την προενταξιακή περίοδο, ΕΕ L 161 της 26.6.1999.